એવું જ એક અન્ય માનપત્ર સહરાનપુરની મોઢ રાજપૂત સભાનું છે. ગાંધીજી ૨૧ થી ૨૪ ઓક્ટોબર ૧૯૨૯ મસુરીમાં રોકાયા હતા. ૨૪ ઓક્ટોબરના રોજ રેજીનલ્ડ રેનાલ્ડસ ગાંધીજને મળવા મસુરી આવ્યા હતા. ત્યાંથી ગાંધીજી ૨૫ ઓકટોબર ૧૯૨૯ના રોજ સહરાનપુર (એ સમયે સંયુક્ત પ્રાંતમાં અને હાલ ઉત્તર પ્રદેશમાં)આવ્યા. સહરાનપુરની મૈઢ રાજપૂત સભાએ ગાંધીજીના આગમનના માનમાં એક ભવ્ય સમાંરભ યોજ્યો હતો. એ સમાંરભમા ગાંધીજીને હિન્દીમાં માનપત્ર આપવામાં આવ્યું હતું.૬ ૨૫ ઓકટોબર ૧૯૨૯ના રોજ સહરાનપુરની મૈઢ રાજપૂત સભા દ્વારા ગાંધીજીને હિન્દીમાં આપવામાં આવેલ માનપત્રમા ગાંધીજીના ચરખા અભિયાનમાં જોડવાની આખા રાજપૂત સમાજે કરેલી પ્રતિજ્ઞા વ્યક્ત થાય છે. આ માનપત્રના મથાળે લખવામાં આવ્યું છે “અભિનંદન પત્ર”. અને તેની નીચે લખ્યું છે, “પૂજ્યપાદ જગત શ્રેષ્ટ મહાત્મા મોહનદાસ કર્મ ચંદ ગાંધીજી કે શ્રી ચરણોમેં સમર્પિત મૈઢ રાજપૂત સભા સહારનપુર કી ઔર સે”